SENTI A FILETTA

Sposalu stu silenziu

Scialba sti muri vioti à fiure isulane

Imbotrati di celi è d'onde è di fureste

Chì lu ventu pettina

Di muschi machjaghjoli à u spuntà di l'albe

Quand'ellu si sbucina u tempu, una stagione

Di muschi machjaghjolu à un spuntà di l'albe

Quand'ella si cincina a folla a to canzona

È senti a filetta…

Dimmi un pezzu di stonda

Quandi a notte desta u ventu à tiru d'ale

Fà batte un tempurale in li mio sensi accesi

È nasce mille fole in volu versu tè

Inventami un ricordu, tessilu sinu à noi

Cume un granelu coltu à l’oru di a luna

Inventami un ricordu, tessilu sinu à noi

Cume un granelu coltu à l’ora di u sole

È senti a filetta… *Patrizia Gattaceca, « Di filetta è d’amore » di u 2005.*